open-index/open-wikipedia-markdown huggingface dataset:
Չուպրենե (արգելոց)

thumb|300px|Տեսարան դեպի արգելոցը
**Չուպրենե** (), Բուլղարիայի խոշորագույն արգելոցներից մեկը։ Արգելոցը զբաղեցնում է 1439,2 հա տարածք։ Տեղակայված է Արևելասերբական լեռների ամենաբարձր գագաթի՝ Միջուրի լեռան մոտակայքում (Ստարա Պլանինա (Բալկանյան լեռներ) լեռների արևմտյան հատված, Չիպրովսկա Պլանինա և Սվետինիկոլսկա Պլանինա լեռնաշղթաների լանջեր)։ Գտնվում է Վիդինի մարզի Չուպրենե համայնքում՝ Չուպրենե գյուղի և Չուպրենսկա գետի մոտ։ Տարածքի թեքությունը մոտավորապես 1 կմ է, նվազագույն ԲԾՄ-ն կազմում է մոտավորապես 1100 մ հյուսիս-արևմուտքում, իսկ բարձրագույն ԲԾՄ-ն՝ Ռեպլյանկսա Ցերկվա գագաթն է հարավ-արևելքում (2004 մ)։

Վայրը արգելոցի կարգավիճակ է ստացել 1973 թվականին։ Արգելոցը նախ և առաջ ստեղծվել է փշատերև անտառների պահպանման համար։ Այստեղ պահպանվել է հարուստ յուրատեսակ բուսականություն և կենդանական աշխարհ։ Արգելոցը հարուստ է թռչնատեսակներով, քանի որ այն գտնվում է չվուղիների հատման վայրում։ 1977 թվականին ՅՈՒՆԵՍԿՈ-ի «Մարդ և կենսոլորտ» ծրագրով ընդգրկվել է արգելոցների ցանկում։

Արգելոցի տարածքում գտնվում են մերձակա լեռնային լանջերից ակունք վերցնող մեծ քանակով գետեր, որոնցից գլխավորներն են՝ Լոմ, Չուպրենսկա, Վիրբովսկա, Բուկովսկա և Կրաստվիչկա։ Միջուր լեռան լանջերից սկիզբ են առնում Դանուբի աջ վտակները՝ Լոմը և Տիմոկը (Տիմոկայի վտակներից մեկը Տրգովիշկի Տիմոկ գետն է), որոնցից առաջինին նաև անվանում են Բիրզա Րեկա։ Չուպրենսկա գետը սկիզբ է առնում Օստրա Չուկա լեռան լանջերից։

## Աշխարհագրություն

### Բուսական աշխարհ
Անտառները զբաղեցնում են արգելոցի ընդհանուր տարածքի մոտ 90 %: Հիմնականում դրանք եղևնիի, եղևինի փշատերև և եղևնիի, հաճարենիի խառը անտառներն են։ Այստեղ աճում են նաև թխկին, կաղամախին, լեռնային լաստենին, լեռնային թխկին և կտտկենի սևը։

### Կենդանական աշխարհ
Արգելոցում ներկայացված է կենդանական աշխարհի մեծ բազմազանություն՝
* երկկենցաղ (11 տեսակ)՝ հրային սալամանդրա, հունական երկարաոտ գորտ, գորտ և այլն,
* սողուններ (15 տեսակ)՝ լորտու, իժ, պղնձօձ և այլն,
* կաթնասուններ (53 տեսակ)՝ աղվես, գայլ, քարակզաքիս, անտառաքիս, ջրաքիս, անտառային կատու, սկյուռ, չղջիկների 14 տեսակ և այլն,
* թռչուններ (170 տեսակ)՝ խլահավ, սև անգղ, բվեճ, քարարծիվ, փայտփոր, կեռնեխ, շահեն և այլն։

Չուպրենեն միակ բուլղարական արգելոցն է, որտեղ միշտ բնակվում են գայլերը։

## Ծանոթագրություններ

## Արտաքին հղումներ
* Տեղեկություն Չուպրենե համայնքի պաշտոնական կայքից 
* «Չուպրենե» - լուսանկարներ 

Կատեգորիա:Բուլղարիայի արգելոցներ
Կատեգորիա:Չուպրենե համայնք
Կատեգորիա:1973 հիմնադրումներ
Մատուցող

thumb|Մատուցող
thumb|մատուցող՝ վիենական բացօթյա սրճարանում
**Մատուցող**,  հասարակական սննդի մատուցմամբ զբաղվող կազմակերպության աշխատակից, որն այցելուներին սպասարկում է ռեստորաններում, սրճարաններում և բարերում։

Որպես կանոն՝ մատուցողի պարտականությունների մեջ են մտնում՝
* հաճախորդներից, հյուրերից պատվերներ ընդունելը
* սպասարկման համար նրանցից գումար ստանալը
* հաճախորդների գնալուց հետո սեղանի մաքրությունն իրականացնելը
* սեղանի ձևավորումը՝ հաճախորդների գալուց առաջ, կամ նրանց գնալուց հետո՝ կապված տվյալ հաստատությունում աշխատանքի սկզբունքից։

Մատուցողը նյութական պատասխանատվություն չի կրում սպասքի և ստացված գումարի  ապահովության   համար։
Հաջող աշխատանքի համար մատուցողը պետք է լինի  ֆիզիկապես դիմակայող, սթրեսակայուն, հարգալից, բարեհամբույր, շարժումները լինեն հստակ, զարգացած լինի տեսողական հիշողությունը, լինի ուշադիր, ունենա հաղորդակցվելու  կարողություն, տիրապետի էթիկայի նորմերին և հանրահաշվական գիտելիքներին։  Շատ մատուցողներ գործատուի պահանջով կարող են սահմանված կարգի համազգեստ հագնել։
Մատուցողի աշխատանքն ԱՄՆ-ում ամենատարածվածներից է, աշխատանքային վիճակագրության բյուրոյի տվյալների համաձայն՝ 2008 թվականին  ԱՄՆ-ում  հասարակական սննդի սպասարկման գործում ներգրավված  է եղել շուրջ 2,2 միլիոն մարդ։

## Մատուցողի ծառայական պարտականություններ
* Հաստատության հյուրերի նկատմամբ պարտավոր է լինել բարեհամբույր և հարգալից
* Մանրամասն պետք է իմանա ճաշացանկն ու գինիների քարտը
* Իմանալ հյուրերի սպասարկման բոլոր կանոնները և որակյալ կերպով իրականացնել դրանք
* Պատշաճ  տեսք ունենալ
* Հյուրին կոռեկտ կերպով ներկայացնի և ստանա գումարը
* Անցնել բուժզննում և առողջ ներկայանալ աշխատանքի վայր
* Իմանալ և պահպանել հաստատության անվտանգության տեխնիկայի կանոնները

## Ծանոթագրություններ

## Գրականություն
* 

Կատեգորիա:Ծառայության ոլորտի մասնագիտություններ
Ռոն Մյուեկ

**Ռոնալդ Մյուեկ** (, ), ավստրալիացի քանդակագործ, որն աշխատում է Միացյալ Թագավորությունում։

## Կենսագրություն
Ծնվել է 1958 թվականին, գերմանացի ծնողների ընտանիքում, Ավստրալիայում, Մելբուրնում։ Ռոնի ընտանիքն զբաղվում էր տիկնիկագործությամբ։ Սկզբնապես աշխատել է Ավստրալիայի մանկական հեռուստատեսությունում որպես գեղարվեստական ղեկավար, այնուհետև տեղափոխվել է ԱՄՆ և սկսել աշխատել ֆիլմարտադրության ու գովազդի ոլորտում։ 1996 թվականին Պաուլա Ռեգոն խնդրել է նրան Պինոկիոյի փոքրիկ կերպար պատրաստել Լոնդոնի Հայվարդ պատկերասրահի իր խմբակային ցուցահանդեսի համար։

Մյուեկն առաջին անգամ հանրության ուշադրությանն է արժանացել իր «Մահացած հայրիկը» քանդակով։ Հոր մահից հետո կարճ ժամանակ անց արված քանդակն ստեղծվել էր հիշողությամբ ու երևակայությամբ և ընդգրկվել 1997 թվականի նրա «Զգացողություն» լոնդոնյան ցուցահանդեսում (Գեղարվեստի թագավորական ակադեմիա)։

Մյուեկի առաջին անհատական ցուցադրությունը կայացել է 1998 թվականին, Լոնդոնում։ Նրա 5 մետրանոց «Տղան» արձանը ցուցադրվել է Հազարամյակի գմբեթում, այնուհետև` 2001 թվականին՝ Վենետիկի 49-րդ Բիենալեում։ Այսօր այն գտնվում է Դանիայի ժամանակակից արվեստի Արոս թանգարանի նախասրահում։

2000-2002 թվականներին Մյուեկը եղել է Լոնդոնի Ազգային պատկերասրահի գործընկեր նկարիչ։ Այս երկու տարիների ընթացքում ստեղծել է «Մայրը և երեխան», «Հղի կինը», «Մարդը նավակում» և «Բարուրված երեխան» քանդակները և ներկայացրել 2003 թվականի ցուցահանդեսում։

Մյուեկի վերջին խոշոր ցուցահանդեսային շրջագայությունն սկսվել է Փարիզի Fondation Cartier pour l'Art Contemporain-ում, 2013 թվականին և շարունակվել է Բուենոս Այրեսում, Ռիո դե Ժանեյրոյում (հավաքելով այդ թանգարանի պատմության մեջ ամենամեծ թվով հանդիսականը) և Սան Պաուլոյում` ցուցադրվելով Սան Պաուլու նահանգի պատկերասրահում։

2016 թվականին Մյուեկը ցուցադրվել է Թեսեուս տաճարում, Արվեստի պատմության թանգարանում (Վիենա) և Սառա Հիլդեն Գեղարվեստի թանգարանում (Ֆինլանդիա)։

2017 թվականին Մյուեկն անհատական խոշոր ցուցադրություն է ունեցել Հյուսթոնի Գեղեցիկ արվեստների թանգարանում։

## Աշխատանք
Մյուեկի քանդակագործությունը մարդու մարմինը պատկերում է դետալներով։ Մյուեկը շատ երկար ժամանակ, երբեմն` ավելի քան մեկ տարի է նվիրում յուրաքանչյուր քանդակի ստեղծմանը։ Նրա քանդակները խիստ անձնական են և հաճախ կապված են մարդու լուռ մտքերի ու զգացմունքների հետ։

## Ծանոթագրություններ

Կատեգորիա:Ավստրալիացի դերասաններ
Կատեգորիա:Ավստրալիացի նկարիչներ
Կատեգորիա:Ավստրալիացի քանդակագործներ
Վորոշիլովսկի շրջան (Դոնի Ռոստով)

**Վորոշիլովսկի շրջան** (), վարչատարածքային միավոր, Ռուսաստանի Դոնի Ռոստով քաղաքի 8 շրջաններից մեկը։ Կազմավորվել է ՌՍՖՍՀ Գերագույն խորհրդի նախագահության 1985 թվականի օգոստոսի 28-ի հրամանագրով։

## Պատմություն
Վորոշիլսկի շրջանի տարածքում են եղել քաղաքի Օկտյաբրսկի, Պրոլետարսկի և Պերվոմայսկի շրջանները։ Նոր սահմաններն են՝ հարավից Նանսենի փողոցը, արևմուտքից՝ Պոգոդին փողոցը և Օկտյաբրսկի շրջանի հետ հին սահմանը, հյուսիսից՝ «Ակսայսկի» սովխոզի մոտակայքը, Ռոստովի ծովի ամբարտակը և Տեմերիցկի ջրանցքը։

Վորոշիլովսկի շրջանի հողերի մեծամասնությունը «որպես ժառանգություն» հասել է Օկտյաբրսկի շրջանից։ Դրանք են՝ ամենախոշոր արդյունաբերական ձեռնարկությունները, բնակչության հիմնական մասը, որն այն ժամանակ հաշվարկվել է մոտ 120 հազար մարդ։

Պերվոմայսկի շրջանից անցել են մի քանի հաստատություններ, այդ թվում՝ Լենինի հրապարակի № 3 փորձարարական դպրոցը։ Հյուսիսային բնակելի զանգվածի ինտենսիվ կառուցապատումը տեղի է ունեցել մոտավորապես 1970-ական թվականներին, սակայն այդ տարածքների բուռն շինարարական վերելքը սկսվել է 1980-ական թվականներին, երբ ակտիվորեն սկսել են կառուցել ոչ միայն կացարաններ, այլև ճանապարհներ, հիվանդանոցներ, դպրոցներ, մանկապարտեզներ։

## Բնակչություն

## Տնտեսություն
Այսօր Վորոշիլովի շրջանը կազմում է Ռոստովի բնակչության գրեթե հինգերորդ և տարածքի 38 կմ2, որտեղ արդեն կառուցվել է 4 մլն մ2 կացարան։

Այսօրվա դրությամբ շրջանում կա 625 փոքր ձեռնարկություն, զարգանում է փոքր ձեռնարկատիրության համակարգը։ Բացի այդ, այստեղ գտնվում են տարբեր ոլորտների 80 խոշոր և միջին ձեռնարկությունների։ Եվ չնայած շուկայական դժվար պայմաններին՝ նրանցից շատերը շարունակում են հովանավորչության հին ավանդույթները։

## Մշակույթ
Վորոշիլովի շրջանում կան 3 ռազմարդյունաբերական համալիր ձեռնարկություններ, 4 մարզադպրոց, քաղաքի միակ մանկական արվեստի դպրոցն ու տարածաշրջանային նշանակության երկու հուշարձաններ՝ Սուրբ Խաչ եկեղեցին։ 2001 թվականին բացվել է Գագարինի անվան տեղեկատվական-գրադարանային կենտրոնը։

Շրջանում կան 43 նախադպրոցական և միջին ուսումնական հաստատություններ, գործում են ավելի քան 500 խմբակներ և բաժիններ, որտեղ «վորոշիլովցիների» երիտասարդ սերունդը կարող է ցանկացած ճաշակի համար զբաղմունք և հոբբի գտնել։

10 հազար ուսանողներ սովորում են շրջանի վեց բուհերում, որոնց թվում են օրինակ՝ Նեդելինի անվան Ռոստովի հրթիռային զորքերի ռազմական ինստիտուտը, Կառավարման ինստիտուտը, Բիզնեսի և իրավունքի կառավարման ինստիտուտը, Դոնի իրավաբանական ինստիտուտը։

Շրջանի մի քանի միկրոշրջաններ հյուսիսային մասում ձևավորել են Հյուսիսային բնակելի զանգվածը։ Պատմականորեն այդպիսի աճի պատճառը Հյուսիսային շուկան էր։ Շրջանի կենտրոնը Կոմարովա բուլվարն է, որտեղ գտնվում են վարչությունը, Բարեկամության այգին, Աստվածամոր Կազանի սրբապատկերի պատվին կառուցված տաճարը, «աֆղան» զինվորների հուշահամալիրը, առևտրի խոշոր կենտրոններն ու մարզական կենտրոնները, կենցաղի տունը և այլն։

## Ծանոթագրություններ

## Արտաքին հղումներ
* Ворошиловский район Ростова-на-Дону

Կատեգորիա:Դոնի Ռոստովի շրջաններ
Աշխատանքի հրապարակ (Երևան)

**Աշխատանքի հրապարակ**, հրապարակ Երևանի Շենգավիթ վարչական շրջանում։ Բագրատունյաց և Արշակունյաց պողոտաների հատման վայրում։ Ճանապարհատրանսպորտային կարևոր դեր է կատարում։ Նախկինում այստեղ էր տեղադրված «Բանվորի» («Փառք աշխատանքին») արձանը, որը կազմաքանդվել է 1990-ական թվականների կեսերին։

## Անվանում
«Աշխատանքի հրապարակ» անունը ստացել է 1981 թվականին։

## Պատկերասրահ

Banvor.jpg|«Բանվորի» («Փառք աշխատանքին») արձանը, որը քանդվել է 1990-ական թվականների կեսերին


## Ծանոթագրություններ
Լենինսկի շրջան (Դոնի Ռոստով)

**Լենինսկի շրջան** (), վարչատարածքային միավոր, Ռուսաստանի Դոնի Ռոստով քաղաքի 8 շրջաններից մեկը։

Խոշոր արդյունաբերական, առևտրա-ձեռնարկատիրական, մշակութային և գիտակրթական շրջան է։ Կազմավորվել է 1920 թվականին Տեմերնիցկի անվանմամբ։ Վ. Լենինի մահից հետո այն վերանվանվել է Լենինսկի։ 1937 թվականին Լենինսկի շրջանի տարածքի մի մասը, որը գտնվում էր Տեմերնիկ գետի մոտ, փոխանցվել է Ժելեզնոդորոժնի շրջանին։

## Բնակչություն

## Տնտեսություն
Ձեռնարկությունների, կազմակերպությունների, հիմնարկների ընդհանուր թիվը 5605 է, այդ թվում՝ ոչ պետական՝ 5450։ Շրջանի արդյունաբերական ներուժի հիմքը կազմում են 22 խոշոր և միջին ձեռնարկություններ՝ «Ռոստովի հացամթերքի կոմբինատը», «Դոնի կաշվի», «Դոնի աղյուս», «Ագաթ» գործարանը, «Դոնի գոֆրոտարա», «Ռոստովէներգո» և այլ ընկերություններ։

## Կրթություն
Լենինսկի շրջանը հատուկ տեղ է զբաղեցնում Դոնի Ռոստովի կրթության ոլորտում. շրջանում կա 5 բուհ՝ Ռոստովի պետական ճարտարապետական ինստիտուտը, Ռոստովի Ս. Ռախմանինովի անվան պետական կոնսերվատորիան, Պետական ծառայության հյուսիսկովկասյան ակադեմիան, Ռուսաստանի մաքսային ակադեմիայի Ռոստովի մասնաճյուղը և 5 քոլեջներ՝ շինարարական, ֆինանսատնտեսագիտական, կապի և ինֆորմատիկայի, ռադիոընդունիչների, ավտոճանապարհային, կինոյի և հեռուստատեսության տեխնիկում, երկաթուղային տրանսպորտի տեխնիկում։ Մեծ ուշադրություն է դարձվում դպրոցական և նախադպրոցական հաստատություններին, այսպես, 2005 թվականին շահագործման է հանձնվել № 70 դպրոցի մարզական համալիրը։ Սա Դոնի Ռոստովի առաջին դպրոցական մարզադաշտն է, որի նախագիծը կատարվել է եվրոպական չափանիշներով։

## Մշակույթ
Լենինսկի շրջանը մշակութային խոշոր կենտրոն է, այստեղ կենտրոնացած են մշակութային հիմնական հաստատությունները՝ Սպորտի պալատը, Երիտասարդության ստեղծագործական պալատը, Շինարարական մշակույթի պալատը, «Էներգետիկը» և Կիմ Նազարեթովի անվան կրթամշակութային երաժշտական կենտրոնը։ Տարբեր սերունդների և տարիքի մարդիկ  այցելում են Մ. Գորկու անվան մշակույթի և հանգստի կենտրոնական զբոսայգի։

Շրջանի տարածքում գտնվում են ճարտարապետության, պատմության և մշակույթի 268 հուշարձաններ։

## Շրջանի ճարտարապետություն
240 px|right|thumb|«Օլիմպ Թաուերս» բնակելի համալիրը Դոնի Ռոստովի ամենաբարձր շենքն է։
Շրջանի պատմական կառուցապատումը ներկայացված է ժամանակակից չափանիշներով «առևտրային կառուցապատման» ցածրահարկ շենքերով։ Շատ շենքեր, այդ թվում՝ հուշարձանների կարգավիճակ ունեցող, մաշվածության բարձր գործընթացում են։ Շրջանի նոր կառուցապատումն իրականացվում է և՛ համալիր, և՛ առանձին ձևով։ Քիչ չեն ճարտարապետական տեսանկյունից անհաջող առանձին շինությունների օրինակները, որոնցից ամենաակնառուն «Վաճառականական տուն» բիզնես-կենտրոնն է։ 2004 թվականին Սուրբ Աստվածածին տաճարի տարածքում կառուցվել է զանգակատուն, այդ տաճարի մոտ 1999 թվականի սեպտեմբերին կանգնեցվել է Ռոստովի հիմնադիր Դիմիտրի Ռոստովսկու հուշարձանը։ 2000 թվականի հոկտեմբերի 4-ին՝ այն օրը, երբ ձեռք են բերվել Սուրբ Դմիտրիի մասունքները, Մարտի ութի այգում դրվել է մի քար՝ որպես կառուցվելիք տաճարի հիմք։ Տաճարի կառուցման հետ միասին բարեկարգվել է այգու տարածքը։ 2009 թվականից Լենինսկի շրջանում է քաղաքի ամենաբարձր շենքը՝ 92 մետր առավելագույն բարձրությամբ 23-24-հարկանի տներով «Օլիմպ Թաուերս» համալիրը, որը Գվարդեյսկի հրապարակի շրջանում է։

## Ծանոթագրություններ

## Արտաքին հղումներ
* Ленинский район Ростова-на-Дону

Կատեգորիա:Դոնի Ռոստովի շրջաններ
Digital Spy

**Digital Spy**, բրիտանական ժամանցային լրատվական ինտերներ-պորտալ։ comScore-ի տվյալներով հաճախելիությամբ հանդիսանում է բրիտանական չորրորդ ժամանցային պորտալը, օրական հաճախելիությունը միջինում կազմում է 2,1 միլիոն հաճախորդ։ Alexa Internet վարկանիշը 1,904 է։

## Պատմություն
Կայքը գործարկվել է 1999 թվականի հունվարի 17-ին *digiNEWS* անվան տակ, 2001 թվականին *digiNEWS* խմբի բոլոր կայքերը միավորվեցին Digital Spy Ltd-ի մեջ։

9 апреля 2008 թվականի ապրիլի 9-ին հայտարարվեց, որ կայքը գնվել է խոշորագույն միջազգային Hachette Filipacchi ամսագրային գործակալության բրիտանական մասնաճյուղի կողմից։

2009 թվականին գործարկվեց Digital Spy կայքի ամերիկյան տարբերակը։

2000 թվականից կայքում գործում է ինտերնետ-ֆորում, որը ծավալվում է ոչ միայն ժամանցային թեմաներով, այլ նաև քաղաքականություն, սպորտ, տեխնոլոգիաներ և այլն։ 2007 թվականի հուլիսին *[[The Times]]* թերթը տպեց հոդված, որում նշվում էր Digital Spy-ի ֆորումում զանգվածային օգտատերերի գրանցման մասին, որի նպատակն էր Virgin Media պրովայդերի գործունեության մասին դժգոհության հայտնումը։ Այս ֆորումում են գրանցված բազմաթիվ բրիտանական ընկերությունների պաշտոնական ներկայացուցիչները, այնպիսիք, ինչպես՝ Top Up TV, Joost, Sky, Goodmans Digital, Amstrad:

2007 թվականին Digital Spy-ը ստեղծեց սեփական մրցանակաբաշխությունը հեռուստատեսության ոլորտում՝ *Digital Spy Soap Awards*, որով պարգևատրվում են հեռուստասերիալների հեղինակները, դերասանները, սցենարիստները և այլն։ Մրցանակաբաշխության առաջին արարողությունը կայացավ 2008 թվականի մարտի 21-ին։

## Ծանոթագրություններ

## Արտաքին հղումներ
* Digital Spy 
* Digital Spy 

Կատեգորիա:1999 հիմնադրումներ
Կատեգորիա:Երաժշտական գրականություն
Կատեգորիա:Ժամանցային կայքեր
Կատեգորիա:Լրատվական կայքեր
Լեոնիդ Գրիգորյան

**Լեոնիդ Գրիգորի Գրիգորյան** (, ), հայազգի խորհրդային և ռուսաստանցի բանաստեղծ, ժամանակակից ֆրանսիական արձակի և հայկական պոեզիայի թարգմանիչ։

## Կենսագրություն
Լեոնիդ Գրիգորյանը ծնվել է Դոնի Ռոստովում 1929 թվականի դեկտեմբերի 27-ին։ Հայրը՝ Գրիգոր Իլյայի Գրիգորյանը, տնտեսագետ էր։ Բռնադատվել է 1937 թվականին։ Մայրն աշխատել է գրադարանավարուհի։ Մանկության տարիներին նա Ռոստովում վերապրել է գերմանական օկուպացիայի երկու ժամանակաշրջանը։

1948-1953 թվականներին սովորել է Ռոստովի պետական համալսարանի պատմաբանասիրական ֆակուլտետի ռոմանոգերմանական բաժնում։ Լատիներեն է դասավանդել Ռոստովի բժշկական ինստիտուտում։

Բանաստեղծությունների առաջին ընտրանին տպագրվել է, երբ հեղինակը 37 տարեկան էր։

Գրողների միությանը միանալու հանձնարարականները Լեոնիդ Գրիգորյանին տրվել են Ֆազիլ Իսկանդերը, Դավիդ Սամոյլովը, Արսենի Տարկովսկին։

Գրիգորյանը մահացել է 2010 թվականի օգոստոսի 30-ին։

Դոնի Ռոստովի Գորկու փողոց, 147բ հասցեի շենքի պատին, որտեղ 1934-ից մինչև 2010 թվականը ապրել է Լեոնիդ Գրիգորյանը, փակցված է հուշատախտակ։

## «Օրագիր» բանաստեղծական ժողովածուի պատմություն

## Գրքեր
# Перо. — Ростов-на-Дону: Ростиздтат, 1968. — 80 с.
# Друг. — М.: Молодая гвардия, 1973.
# **Дневник. — Ростов-на-Дону: Ростиздтат, 1975. — 72 с.** — тираж уничтожен решением Правления РО Союза Писателей.
# Пенаты. — Ростов-на-Дону: Ростиздтат, 1978.
# Вечернее чудо. — Ереван: Советакан грох, 1988.
# Затерянная тетрадь. — Ростов-на-Дону: Ростовское книжное издательство, 1991.
# Мчатся тучи. — Ростов-на-Дону: Издательство «Личный интерес», 1993.
# Светает. — Ростов-на-Дону: Гефест, 1994.
# Терпкое благо. — Ростов-на-Дону: Гефест, 1995.
# Постскриптум. — Ростов-на-Дону: Гефест, 1997.
# Вниз по реке. — М.: Нейроком-Электортранс, 1998. — 257 с.
# Участь. — Омск: Библиотека журнала «Южная звезда», 1999.
# Последняя сверка. — Ростов-на-Дону: МП «Книга», 2000.
# Внесистемная единица: стихи последних лет. — Таганрог: Издательство Ю. Д. Кучма, 2003. — 36 с. — ISBN 5-87450-087-1.
# На посошок: стихи разных лет. — Таганрог: Издательство Ю. Д. Кучма, 2005. — 44 с. — ISBN 5-87450-087-1.
# Одиннадцатая заповедь. — Таганрог: Центр развития личности, 2008. — 40 с.
# Лягу в два, а встану в три… — Ростов-на-Дону: Старые русские, 2009. — 240 с. — ISBN 978-5-901377-46-8.
# Перевоплощения. Избранные переводы с французского. — Ростов-на-Дону: Старые русские, 2010. — 352 с. — ISBN 978-5-901377-48-2.
# Весёлый шарик на печальном шаре. — Ростов-на-Дону: Старые русские, 2012. — 448 с. — ISBN 978-5-901377-61-1.

## Ծանոթագրություններ

## Արտաքին հղումներ
* Биография на сайте Энциклопедии фонда "Хайазг"
* Леонид Григорьян на сайте Общественного архива «Ростов неофициальный»
* Леонид Григорьян. «Протри стихи, как стёкла на окне!»
* Стихи Л. Григорьяна в альманахе «45-я параллель»
* Некролог Правления Ростовского отделения Союза российских писателей 

Կատեգորիա:Բանաստեղծներ այբբենական կարգով
Կատեգորիա:Դոնի Ռոստով քաղաքում ծնվածներ
Կատեգորիա:Դոնի Ռոստով քաղաքում մահացածներ
Կատեգորիա:Խորհրդային բանաստեղծներ
Կատեգորիա:Հայ բանաստեղծներ
Կատեգորիա:Ռոստովի պետական համալսարանի շրջանավարտներ
Կատեգորիա:Ռուս բանաստեղծներ
Երեք քույր (ֆիլմ, 1984)

«**Երեք քույր**» (), ռուս գրող Անտոն Չեխովի համանուն պիեսի էկրանավորումը։ Գերմանական Ֆիլմը նկարահանվել է 1984 թվականին՝ գերմանացի ռեժիսոր Թոմաս Լանգհոֆի կողմից։ Կինոնկարը «Deutscher Fernsehfunk» Արևելագերմանական հեռուստաալիքի պատվերով է նկարահանվել։

## Նկարահանումներ
Ֆիլմի դրամատուրգիայով զբաղվել են Մանֆրեդ Մեկկելն ու Եվա Նակեն։ Դեկորացիաներով զբաղվել է Դիթեր Բերգեն։

Թոմաս Լանգհոֆի կողմից «Երեք քույր» պիեսի բեմադրությունը կայացել է 1979 թվականի հունվարի 13-ին՝ Բեռլինի Մաքսիմ Գորկու անվան թատրոնում։

Ֆիլմը նկարահանվել է ORWO-Color կինոժապավենով։ Պրեմիերան կայացել է 1984 թվականի մարտի 25-ին Deutscher Fernsehfunk հեռուստաալիքի առաջին ծրագրով։

## Քննադատություն

## Ծանոթագրություններ

## Արտաքին հղումներ

* ''Drei Schwestern'' im Onlinelexikon des Fernsehens der DDR

Կատեգորիա:1984 ֆիլմեր
Կատեգորիա:Գերմանական դրամա ֆիլմեր
Կատեգորիա:Գերմանական ֆիլմեր
Կատեգորիա:Գերմաներեն ֆիլմեր
Կատեգորիա:Անտոն Չեխովի ստեղծագործությունների էկրանավորումներ
Կատեգորիա:Գրական ստեղծագործությունների էկրանավորումներ
Կատեգորիա:Դրամա ֆիլմեր
Կատեգորիա:Հեռուստաֆիլմեր
Նիկոլաևյան գերեզմանոց

**Նիկոլաևյան գերեզմանոց** (), քաղաքային գերեզմանատուն Տագանրոգ քաղաքում (Ռուսաստանի Դաշնություն)։

## Պատմություն
Մինչ Մարիուպոլյան գերեզմանոցի բացվելը Նիկոլաևյան գերեզմանոցն անվանում էին «*Նոր*»։

2011 թվականին մի բլոգեր դիմեց Ռոստովի մարզի դատախազին՝ բողոքելով, որ գերեզմանոցի ղեկավարությունը տարածքի մաքրություն չի իրականացնում։ Դատական ստուգման արդյունքում պարզ դարձավ, որ «Նիկոլաևյան» և «Մարիուպոլյան» գերեզմանոցներում մաքրությունը տեղի է ունեցել ոչ կանոնավոր, բացակայում են աղբարկղերը, իսկ բուն գերեզմանոցները պարսպապատ չեն։

Նիկոլաևյան գերեզմանատունը Տագանրոգում ամենամեծն է։ Այն զբաղեցնում է 125 հա տարածք, ինչը երեք անգամ գերազանցում է սանիտարական չափանիշները։

## Հետաքրքիր փաստեր

* 2015 թվականի դեկտեմբերին Նիկոլաևյան գերեզմանոցում տեղի ունեցավ ճանապարհատրանսպորտային պատահար. գերեզմանոցի ուղիներից մեկում իրար էին բախվել ՊԱԶ ավտոբուս և արտասահմանյան մակնիշի ավտոմեքենա։

## Ծանոթագրություններ

Կատեգորիա:Տագանրոգի շենքեր և կառույցներ
Աղախան Աբդուլլաև

**Աղախան Մինախան օղլի Աբդուլաև** (, ), ադրբեջանցի խանենդե, Ադրբեջանի ժողովրդական արտիստ (1998);

## Կենսագրություն
Աղախան Աբդուլաևը ծնվել է 1950 թվականին, Բաքվի Ամիրջան գյուղում։ 1958-1968 թվականներին սովորել է թիվ 84 միջնակարգ դպրոցում։

1969-1973 թվականներին սովորել է Զեյնալլու անվան երաժշտական միջնակարգ դպրոցում։

1973 թվականին նրան հրավիրեցին մուղամի ուսուցչի պաշտոնը Աբիլովի անվան Մշակույթի կենտրոնում։ 1977 թվականից աշխատել է Բաքվի երաժշտական քոլեջում որպես մուղամի ուսուցիչ։

1975 թվականին նա սկսեց գործել ֆիլհարմոնիայի բեմում։

Հյուրախաղերով հանդես է եկել Ռուսաստանի, Ղազախստանի, Վրաստանի, Ուզբեկստանի, ԱՄՆ-ի, Կանադայի, Գերմանիայի, Հոլանդիայի, Շվեդիայի, Բելգիայի, Ավստրիայի, Ֆրանսիայի, Ավստրալիայի, Հնդկաստանի, Իրաքի, Թունիսի, Թուրքիայի, Իրանի և այլ լերկրների բեմերում։

Աղախան Աբդուլլաևը մահացել է 2016 թվականի դեկտեմբերի 25-ին Բաքվում։

## Կոչումներ և պարգևներ
1992 թվականին նրան շնորհվել է ԱՀ վաստակավոր արտիստի կոչում, իսկ 1998 թվականին ՝ ԱՀ ժողովրդական արտիստի կոչում։

2015 թվականի մայիսի 10-ին նրան շնորհվեց Հեյդար Ալիևի հիմնադրամի «Ոսկե Սոսի» միջազգային մրցանակը։

## Ծանոթագրություններ

## Աղբյուրներ
* ABDULLAYEV Ağaxan Minaxan oğlu (азерб.) // Muğam ensiklopediyası. — Bakı: Musiqi dünyası, 2008. — S. 8-9.

Կատեգորիա:Ադրբեջանի ժողովրդական արտիստներ
Կատեգորիա:Ադրբեջանցի երգիչներ
Կատեգորիա:Քաղցկեղից մահացածներ
UK R&B Chart

**UK R&B Singles Chart** և **UK R&B Albums Chart** (նույնպես հայտնի է հետևյալ անուններով **The Official UK R&B Charts**, **Top 40 RnB Singles** և **Top 40 RnB Albums**, կամ **UK Urban Chart**), 40 հորիզոնական ունեցող ժամանակակից ռիթմ-ենդ-բլյուզ և հիփ հոփ երաժշտության չարթ, որը կազմում է Official Charts Company (OCC) ընկերությունը Միացյալ Թագավորության երաժշտության վաճառքների հիման վրա։ Չնայած այս չարթերը չեն հեռարձակվում, դրանք հրապարակվում են OCC և BBC Radio 1 վեբ կայքերում, ինչպես նաև *[[UKChartsPlus]]* և *[[Music Week]]* պարբերականներում։ Չարթերում ներառման չափանիշները պարզ չեն, քանի որ այն չի հիմնվում ռիթմ-ենդ-բլյուզ և հիփ հոփ երգի դիրքի վրա UK Singles Chart-ում։

UK R&B չարթերը նաև պարբերաբար ցուցադրվում են երաժշտական հեռուստատեսային ալիքներով (Kiss TV, Viva UK, MTV Base և MTV Hits:

## Ծանոթագրություններ

## Արտաքին հղումներ
* Official R&B Singles Chart
* Official R&B Albums Chart

Կատեգորիա:Բրիտանական երաժշտություն
Կատեգորիա:Ժամանակակից երաժշտություն
Փակ Մին Յունգ

**Փակ Մին Յունգ** (, ), հարավկորեացի դերասանուհի։ Մեծ համբավ է ձեռք բերել պատմական  դարաշրջանի «Սկանդալ Սոնգյուկվանում» (2010) դրամայի շնորհիվ,  այնուհետև շարունակել է նկարահանվել «Քաղաքային որսորդը» (2011), «Ջեյնի փառքը» (2012), «Դին Ջին» (2012), «Նոր էջ» (2014) «Հիլեր» (2014-2015), «Հիշել․ Որդու պատերազմը» (2015-2016), «Յոթ օրվա թագուհին» (2017), «Ինչ է պատահել քարտուղար Կիմին» (2018) և «Նրա անձնական կյանքը» (2019) հեռուստասերիալներում։

## Կրթություն
2013 թվականի փետրվարին Փակը ավարտել է Դոնգկուկի համալսարանը։

## Կարիերա
### 2005-2009: Սկսնակ
Փակը առաջնելույթ է ունեցել SK Telecom-ի գովազդում` 2005 թվականին։ Նա իր դերասանական կարիերան սկսել է մեկ տարի անց` «Հիթ Քիթքոմ» սիթքոմում (2006)։ Նա շարունակել է հանդես գալ հեռուստատեսային դրամաներում, այնպիսի դերերով, ինչպիսիք են` «Ես Սամն եմ»-ի հռչակավոր գանգստեր միակ դուստրը (2007)։ Նա մարմնավորել է զազրելի արքայադուստեր` Ջա Մյունգ Գոգ (2009) պատմական դրամայում, նաև մարմնավորել է աղջկա,  ով հայտնվել էր երկիու վազորդների միջև` «Վազորդ Գուն» (2010)։

### 2010–2011: Առաջընթաց
Փակի առաջընթացը սկսվել է  2010 թվականի «Սկանդալ Սոնգյուկվանում» դրամայից, որտեղ խելացի և ճարպիկ երիտասարդ կինը, իրեն տղամարդ է ներկայացնում, Չոսոնի ամենահեղինակավոր ուսումնական հաստատություն մուտք գործելու համար։ Դրան հետևել է 2011 թվականին «Քաղաքային որսորդը» դորամայի հաջողությունը։ Փակի հաջողությունը հանգեցրեց դերասանուհու համար գովազդային առաջարկների ավելացման։

### 2012-առ այսօր։ Գլխավոր դերերը
2012 թվականին Փակը նկարահանվել է մեկ այլ մանգայի էկրանավորմանը` «Բժիշկ Ջին», նյարդավիրաբույժ  (ում մարմնավորել է Սոն Սըն Հեոնը), ով ճանապարհորդում է ժամանակի մեջ և տեղափոխվում 1880 թվական։ Փակը երկու դեր է մարմնավորում, առաջին դեպքում` գլխավոր հերոսի ընկերուհին է մեր օրերում, երկրորդ դեմքում` նրա կրկնօինակը Չոսոնի ժամանակաշրջաում։

Այնուհետև նա խաղացել է «Նոր տերև» (2014) իրավական դրամայում։ Դրան հաջորդել է« Հիլեր»-ում որպես թերթի լրագրողի դերը, գրված Սոնգ Ջի Նայի կողմից, որը նկարահանվել է նաև Ջի Չանգ-Վուկի և Յուո Ջի-Թայի հետ։ Հիլերը հանրաճանաչ էր Չինաստանում և հանգեցրել է Փակի հռճակի բարձրացմանը։ Այնուհետև Փակը նկարահանվել է իր առաջին չինական հեռուստատեսային դրամայում `«Braveness of the Ming»-ու,: Հաջորդ տարի նա նկարահանվել է չինական երկրորդ դրամայում՝ «Քաղաքի ժամանակը» (Time of City), չինացի դերասան Ժան Ժժանի հետ միասին։

2018 թվականին Փակը Փակ Սո Ջունի հետ նկարահանվել է իր առաջին ռոմանտիկ կատակերգական դրամայում` «Ի՞նչ է պատահել քարտուղար Կիմին»։

2019 թվականին Փակը Քիմ Ջե Վուկի հետ նկարահանվել իր երկրորդ ռոմանտիկ կատակերգականն դորամայում`«Նրա անձնական կյանքը»։

## Ֆիլմագրություն
### Ֆիլմ

### Հեռուստատեսային սերիալներ

## Տարատեսակ շոուներ

## Երաժշտական տեսահոլովակներ

## Երկրպագուների հանդիպում

## Ծանոթագրություններ

Կատեգորիա:1986 ծնունդներ
Կատեգորիա:Ապրող անձինք
Կատեգորիա:Հարավկորեացի կինոդերասանուհիներ
Կատեգորիա:Հարավկորեացի հեռուստատեսային դերասանուհիներ
Կատեգորիա:Հարավկորեացի մոդելներ
Խելացի դուստրը

**Խելացի  դուստրը** (), ռուսական նկարված մուլտֆիլմ, որը նկարահանվել է 2004 թվականին, «Օդաչու» ստուդիայում, ըստ ռուսական ժողովրդական «Յոթնամյա դուստրը» հեքիաթի մոտիվների, որը գրառվել է Վորոնեժի նահանգում (Գրիմ եղբայրների «Իմաստուն գյուղացի աղջիկը» հեքիաթի նմանողությամբ)։ Մուլտֆիլմի ռեժիսորն է Ելենա Չերնովան։

Մուլտֆիլմը մտնում է «Гора самоцветов» մուլտֆիլմերի շարքի մեջ։ Մուլտֆիլմի սկզբում հայտնվում է հետևյալ տողը. «Մենք ապրում ենք Ռուսաստանում, Վորոնեժ»։

## Սյուժե
Մուլտֆիլմը պատմում է երկու գյուղացի եղբայրների` Իգնատի և Կուզմայի մասին։ Մի անգամ նրանք գնում են քաղաք՝ շուկա։ Իգնատի սայլին կապում են Կուզմայի ձիուն։ Ճանապարհին սայլը կոտրվում է, և եղբայրները ստիպված գիշերում են դաշտում։ Լուսաբացին նրանք տեսնում են, որ զամբիկ է ծնվել։ Եվ այդ ժամանակ Իգնատը պնդում է, որ զամբիկը ծնվել է սայլակից։

Գործը հասնում է դատարան։ Սակայն ունևոր Իգնատը, կաշառելով դատավորներին, նրանց իր կողմն է քաշում։ Կուզման որոշում է դիմել թագավորին։ Թագավորը լսելով գյուղացիներին` նրանց երեք հանելուկ է տալիս. «Ի՞նչն է ամենից յուղոտ, ի՞նչն է ամենից արագ, ի՞նչն է ամենից փափուկ» և հայտարարում, որ ով գուշակի, նրան էլ կհասնի զամբիկը։ Կուզման իր դստեր օգնությամբ գուշակում է հանելուկները։ Այդ ժամանակ արքան նրան ավելի բարդ առաջադրանք է տալիս` պատվիրելով, որ նա ինքը ներկայանա արքային և գա «ոչ ձիով, ոչ ոտքով, ոչ հագնված, ոչ առանց զգեստ, առանց նվերի և նվերով»։ Կուզմայի դուստրը գտնում է այս առաջադրանքի լուծումը, ինչպես նաև` ամոթով է թողնում արքային։ Զամբիկին վերադարձնում են տիրոջը։

## Հեղինակներ

*Հեղինակները ներկայացված են ըստ մուլտֆիլմի լուսագրերի։

## Պրեմիերա և մրցանակներ
* 2005 — «Гора Самосветов» շարքի 11 ֆիլմերի պրեմիերան կայացել է 2005 թվականի փետրվարին, Անիմացիոն կինոյի 10-րդ ռուսական բաց փառատոնի շրջանակներում, Սուզդալում։
* 2005 — Անիմացիոն կինոյի 10-րդ ռուսական բաց փառատոնի ժյուրիի դիպլոմ Սուզդալում (2005)։
* 2005 — Տեսողական արվեստի 9-րդ համառուսական փառատոն «Արծվիկ» համառուսական մանկական կենտրոնում, անիմացիայի մրցույթում 2-րդ տեղն է զբաղեցրել «Խելացի դուստրը» մուլտֆիլմը (ռեժիսոր` Ելենա Չերնովա)։   
* 2005 — Մոսկովյան 10-րդ միջազգային փառատոն մանկական անիմացիոն կինո «Ոսկե ձկնիկ», Ժյուրիի հատուկ մրցանակ է տրվել «Խելացի դուստրը» ֆիլմին։
* 2006 — Կինոմատոգրաֆիայի ոլորտի «Ոսկե արծիվ» ազգային մրցանակ, 2005 թվական, «Լավագույն անիմացիոն ֆիլմ» անվանակարգում` «Гора самоцветов» շարքին։

## Ծանոթագրություններ

## Արտաքին հղումներ
* 
* 
* 

Կատեգորիա:Ռուսերեն մուլտֆիլմեր
Նիհոնիում

**Նիհոնիում** (, Nh), նախկինում ստացել էր ժամանակավոր «ունունտրիում» (, Uut) անվանումը, քիմիական տարր պարբերական համակարգի 113-րդ տարրն է։ Հայտնի ամենահաստատուն իզոտոպի (286Nh) հարաբերական ատոմային զանգվածը հավասար է 286-ի, տվյալ իզոտոպի կիսատրոհման ժամանակը կազմում է 20 վայրկյան։ Ռադիոակտիվ տարր է։

## Ծանոթագրություններ

## Արտաքին հղումներ
* Նիհոնիումը Webelements կայքում
* ОИЯИ-ի կայքում տարրի սինթեզի մասին

Կատեգորիա:Նիհոնիում
Ստեփան Արաբկերցյան

**Ստեփան Քրիստափորի Արաբկերցյան (Վլադիմիր Լևաշով)** (, ), հայազգի ռուսաստանցի դաշնակահար, գրող։ Ռուսաստանի գրողների միության անդամ (1991)։

## Կյանք և ստեղծագործություն
Ստեփան Քրիստափորի Արաբկերցյանը ծնվել է 1944 թվականի սեպտեմբերի 28-ին, Դոնի Ռոստով քաղաքում։ Նա մեծացել է բարձր երաժշտական մշակույթ ունեցող ընտանիքում, ինչն էլ որոշել է նրա կոչումը։

1968 թվականին Ստեփան Արաբկերցյանն ավարտել է Գնեսինների անվան երաժշտական մանկավարժական ինստիտուտը (Մոսկվա)։ 1969 թվականից աշխատում է Ռոստովի Ս. Վ. Ռախմանինովի անվան պետական կոնսերվատորիայում։ Մասնագիտությամբ դաշնակահար է։

Արձակ սկսել է գրել քսան տարեկանում։ Առաջինը 1976 թվականին հրապարակվել են նրա երկու պատմվածքները «Դոն» ամսագրում։ Հեղինակն օգտագործել է տարբեր կեղծանուններ։ Արդյունքում նա կանգ է առել վերջինի վրա՝ Վլադիմիր Լևաշով։

1987 թվականին Ռոստիզդատում լույս է տեսել նրա առաջին գիրքը՝ «Երկուսը» վեպը, իսկ երկու տարի անց, նույն տեղում՝ վիպակների և պատմվածքների «Երրորդ կոնցերտ» ժողովածուն (1989)։

Վլադիմիր Լևաշովի արձակին բնորոշ է անհատի բարոյական խնդիրների նկատմամբ խոր ուշադրությունը։ Դրամատիզմի, հաճախ՝ կատակերգական իրավիճակների միջոցով, որոնցում հայտնվում են նրա կերպարները, փոխանցվում է այն ժամանակի մթնոլորտը, որը հետագայում անվանվել է «լճացում»։

1991 թվականին Ս. Ք. Արաբկերցյանը (Վլադիմիր Լևաշով) առաջիններից էր, ով որպես արձակագիր ընդունվեց Ռուսաստանի գրողների միություն։

Ապրում է Դոնի Ռոստով քաղաքում, շարունակում է աշխատել կոնսերվատորիայում։

## Ստեղծագործություններ
**Առանձին գրքեր**

* Երկուսը։ - Դոնի Ռոստով, Ռոստիզդատ, 1987
* Երրորդ կոնցերտ։ - Դոնի Ռոստով, Ռոստիզդատ, 1989

## Գրականություն
* Дон литературный. Писатели России. Шолоховский край. XIX—XXI вв.: справ. изд., Сост. Губанов Г. — Ростов н/Д, 2006. — 512 с. ISBN 5-481-00623-5

## Արտաքին հղումներ
* Արաբկերցյան Ստեփան Քրիստափորի (Վլադիմիր Լևաշով)

Կատեգորիա:Խորհրդային գրողներ
Կատեգորիա:Խորհրդային դաշնակահարներ
Կատեգորիա:Ռուս գրողներ
Կատեգորիա:Ռուս դաշնակահարներ
Կատեգորիա:Ռուսաստանի գրողների միության անդամներ
Յուրի Լեբեդև

**Յուրի Յուրևիչ Լեբեդև** (, ), ռուս ֆուտբոլիստ, «Նիժնի Նովգորոդ» ակումբի պաշտպան։

## Կարիերա
thumb|left|Յուրի Լեբեդևը «Զենիթի» կազմում

### Ակումբային
Սանկտ Պետերբուրգի ֆուտբոլի սան է։ Ֆուտբոլով զբաղվել սկսել է «Կիրովեց» դպրոցում, առաջին մարզիչը եղել է Անդրեյ Բիստրով, ապա՝ «Սմենա» դպրոցում (մարզիչ Ալբերտ Ձուգուրով)։ 2005-2007 թվականներին խաղացել է Պետերբուրգի «Զենիթի» երկրորդ կազմում։ Թիմի հիմնական կազմում նորամուտը կատարել է 2007 թվականի հուլիսի 15-ին «Ռոստով» ակումբի դեմ խաղում (2:0)։ Ակումբի հետ միասին դարձել է Ռուսաստանի առաջնության հաղթող։ 2008 թվականի մարտին վարձավճարով տեղափոխվել է առաջին դիվիզիոնի «Նոստա» ակումբ։ 2009 թվականի օգոստոսին վարձավճարով հանդես է եկել «Բալթիկայի» կազմում։ 2011/12 մրցաշրջանում ընդգրկվել է «Սպարտակ-Նալչիկի» հայտացուցակում։ 2012 թվականի փետրվարին վերադարձել է Կալինինգրադ։ 2012 թվականի ամռանը պայմանագիր է կնքել «Պետրոտրեստ» ակումբի հետ։ 2013 թվականին հանդես է եկել Բելգորոդի «Սալյուտ» ակումբի կազմում։ 2014 թվականի ձմռանը տեղափոխվել է Պետերբուրգի «Դինամո» ակումբ։ 2014 թվականի հուլիսի 18-ին համալրել է «Լուչ-Էներգիա» ակումբի կազմը։ 2016 թվականին նորից վերադարձել է Կալինինգրադ։

### Հավաքականում
Հանդես է եկել Ռուսաստանի պատանեկան և երիտասարդական հավաքականներում։ Երիտասարդական հավաքականի կազմում անցկացրել է 4 հանդիպում։

## Ձեռքբերումներ
*Ռուսաստանի առաջնության հաղթող – 2007

## Ելույթների վիճակագրություն

*(2012 թվականի սեպտեմբերի 10-ի տվյալներով)*

## Ծանոթագրություններ

## Արտաքին հղումներ
* 
* 
* Ֆուտբոլիստի էջը zenit-history.ru կայքում
* Ֆուտբոլիստի էջը  *Газета.Ru կայքում*

Կատեգորիա:Դինամո Սանկտ Պետերբուրգի ֆուտբոլիստներ
Կատեգորիա:Զենիթի ֆուտբոլիստներ
Կատեգորիա:Մորդովիա Սարանսկի ֆուտբոլիստներ
Կատեգորիա:Նիժնի Նովգորոդի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Սպարտակ Նալչիկի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Մաշուկ-ԿՄՎ-ի ֆուտբոլիստներ
Քերոլայն Քենեդի

**Քերոլայն Քենեդի** (, ), ամերիկացի գրող, քաղաքական գործիչ և փաստաբան։ Ջոն և Ժաքլին Քենեդիների դուստրը։

## Կենսագրություն
աջից|thumb|Քերոլայնը հոր հետ Honey Fitz զբոսանավի վրա, 1963 թվականի օգոստոսի 25-ին
Ծնվել է 1957 թվականին Նյու Յորքում։ Իր անունը նա ստացել է իր հորաքրոջ՝ Քերոլայն լի Բուվիեի պատվին։ Լինելով ԱՄՆ նախագահի դուստրը՝ 1961 թվականի փետրվարից ընտանիքի հետ ապրել Է Սպիտակ տանը։ 1963 թվականի նոյեմբերին, երբ նրա հայրը գնդակահարվեց Դալասում, աղջիկը ընդամենը վեց տարեկան էր։ Ողբերգական իրադարձությունից հետո նրա ընտանիքը հաստատվել է Մանհեթենի Վերին Իսթ Սայդ թաղամասում։ Քենեդին ավարտել է Հարվարդի համալսարանին կից Ռեդքլիֆ քոլեջը և շուտով աշխատանքի է ընդունվել Մետրոպոլիտեն թանգարանում։ 1988 թվականին Կոլումբիայի համալսարանը նրան շնորհվել է իրավաբանական գիտությունների դոկտորի աստիճան։

[thumb|200px|left|Քերոլայնը հոր՝ [Ջոն Ֆ. Քենեդի|Ջոն Քենեդիի հետ 1963 թվականի օգոստոսին]]
Հարվարդում ուսանելու տարիներին Քենեդին զբաղվել է լուսանկարչությամբ և նույնիսկ 1976 թվականի Ինսբրուկի օլիմպիական խաղերում աշխատել է որպես ֆոտոթղթակցի օգնական։ Սակայն Քենե0դիի հիմնական գործունեությունը կապված է իրավագիտության, քաղաքականության և բարեգործության հետ։ 1989 թվականին Քենեդին ընտանիքի մյուս անդամների հետ միասին հանդես է եկել որպես «Խիզախության պրոֆիլ» մրցանակի կազմակերպիչ ()։ 2002-2004 թվականներին աշխատել է Նյու Յորքում, որպես կրթության դեպարտամենտի ռազմավարական գործընկերության վարչության տնօրեն։ Ներկայումս զբաղեցնում է նաև Ջոն Քենեդիի գրադարանի նախագահի աթոռը։ Քենեդին Էլեն Ալդերմանի հետ միասին քաղաքացիական ազատությունների թեմայով երկու գրքի հեղինակ է դարձել։

2008 թվականին Քենեդին պաշտպանել է Բարաք Օբամայի թեկնածությունը նախագահական ընտրություններում և ակտիվորեն մասնակցել նրա նախընտրական քարոզարշավին։
thumb|right|Քենեդին 2014 թվականի հոկտեմբերին
2013 թվականի ամռանը նշանակվել է Ճապոնիայում ԱՄՆ դեսպան։ Այս նշանակումը քննադատության է արժանացել ԱՄՆ նախագահի թեկնածու Դոնալդ Թրամփի կողմից, որը 2015 թվականի օգոստոսին հայտարարել էր, որ Քենեդին այդ պաշտոնը ստացել է միայն իր կապերի շնորհիվ։

## Անձնական կյանք
Նրա կրտսեր եղբայրը՝ Ջոնը, մահացել է 1999 թվականին։ Նրա մյուս եղբայրը՝ Պատրիկը, մահացել է 1963 թվականի օգոստոսի 9-ին վաղաժամ ծնվելուց ընդամենը երկու օր անց։ 1986 թվականին Քերոլայնը ամուսնացել է Էդվին Շլոսբերգի հետ։ Զույգը երեք երեխա ունի։

## Տես նաև
Քենեդիների ընտանիքը

## Ծանոթագրություններ

Կատեգորիա:20-րդ դարի ամերիկացի կին գրողներ
Կատեգորիա:21-րդ դարի ամերիկացի կին գրողներ
Կատեգորիա:ԱՄՆ-ի դեմոկրատական կուսակցության անդամներ
Կատեգորիա:ԱՄՆ-ի նախագահների երեխաներ
Կատեգորիա:ԱՄՆ-ի քաղաքական գործիչներ
Կատեգորիա:Ամերիկացի դիվանագետներ
Կատեգորիա:Ամերիկացի իրավաբաններ
Կատեգորիա:Ամերիկացի լրագրողներ
Կատեգորիա:Ամերիկացի կին դիվանագետներ
Կատեգորիա:Ամերիկացի փաստաբաններ
Կատեգորիա:Կոլումբիայի համալսարանի շրջանավարտներ
Կատեգորիա:Հարվարդի իրավունքի դպրոցի շրջանավարտներ
Կատեգորիա:Հարվարդի համալսարանի շրջանավարտներ
Կատեգորիա:Քաղաքական ընտանիքներ
Ֆլերովիում

**Ֆլերովիում** (, **Fl**), նախկինում ստացել էր ժամանակավոր «ունունկվադիում» (, Uuq) անվանումը, քիմիական տարր պարբերական համակարգի 114-րդ տարրն է։ Հայտնի ամենահաստատուն իզոտոպի (289Fl) հարաբերական ատոմային զանգվածը հավասար է 289-ի։ Խիստ ռադիոակտիվ տարր է։

Կիսատրոհման ժամանակահատվածը կազմում է մոտ 2,7 վայրկյան 289Fl իզոտոպի համար և 0,8 վայրկյան 288Fl համար։

## Ծանոթագրություններ

## Արտաքին հղումներ
* Webelements կայքում Ֆլերովիումի մասին
* http://element114.narod.ru/Projects/112-114-116.html, https://web.archive.org/web/20060507142756/http://element114.narod.ru/Projects/2002.html — Ֆլերովիումը «Атомная и космическая отрасли России» կայքում։
* ОИЯИ-ի կայքում տարրերի սինթեզի մասին 

Կատեգորիա:Ֆլերովիում
Դմիտրի Նիկիտինսկի

**Դմիտրի Վլադիմիրովիչ Նիկիտինսկի** (, ), ռուսական ֆուտբոլիստ, «Սատուրն» ակումբի պաշտպան, կիսապաշտպան։

## Կարիերա
### Ակումբային
«Մաստեր-Սատուրն» ՕՌՈՒ սան է։ 2009-2010 թվականներին խաղացել է Ռամենսկոեի «Սատուրն» ակումբի երիտասարդական կազմում։ Մերձմոսկովյան ակումբի հիմնական կազմում նորամուտը կատարել է 2009 թվականի հուլիսի 15-ին՝ մասնակցելով Ռուսաստանի գավաթի խաղարկության՝ Վլադիվոստոկի «Լուչ-Էներգիա» ակումբի դեմ խաղին։ Հիմնական կազմում իր երկրորդ խաղն անցկացրել է 1 տարի անց՝ մասնակցելով նույնպես Ռուսաստանի գավաթի խաղարկության՝ «Սախալինի» դեմ խաղին։

«Սատուրնի» սնանկացումից հետո տեղափոխվել է «Տոմ» ակումբ՝ նրա հետ պայմանագիր կնքելով 2011 թվականի փետրվարի 17-ին։ Պայմանագիրը նախատեսվել է 3,5 տարով։ Պրեմիեր լիգայում նորամուտը նշել է 2011 թվականի մայիսի 27-ին՝ «Ռուբինի» դեմ արտագնա խաղում։ «Տոմի» մեկնարկային կազմում առաջին անգամ խաղադաշտ է դուրս եկել 2011 թվականի հոկտեմբերի 16-ին՝ մոսկովյան «Լոկոմոտիվ» ակումբի դեմ խաղում։ «Տոմի» կազմում անցկացրած նորամուտային մրցաշրջանում Նիկիտինսկին ընդհանուր առմամբ խաղադաշտ է դուրս եկել Ռուսաստանի առաջնության յոթ խաղերում։

2013 թվականի սեպտեմբերի 2-ին վարձավճարով տեղափոխվել է «Տամբով» ֆուտբոլային ակումբ, որտեղ խաղացել է մինչև առաջնության ձմեռային ընդմիջումը՝ այդ ընթացքում հավաքականի կազմում անցկացնելով 6 խաղ։

2015 թվականին պայմանագիր է կնքել Տուլայի «Արսենալ-2» ակումբի հետ։

### Հավաքականում
Հրավիրվել է Ռուսաստանի պատանեկական հավաքական (մինչև 19 տարեկաններ)։

2011 թվականի օգոստոսին Ռուսաստանի ուսանողական հավաքականի կազմում մասնակցել է 26-րդ ամառային ունիվերսիադայի ֆուտբոլային մրցաշարին Շենչժենում։ Ռուսաստանի հավաքականը մրցաշարի ավարտին զբաղեցրել է 4-րդ տեղը, իսկ Նիկիտինսկին մասնակցել է թիմի բոլոր խաղերին՝ խաղադաշտում գտնվելով բոլոր հանդիպումների առաջին րոպեից մինչև վերջինը։

2013 թվականի հունվարին երկրի երիտասարդական հավաքականի կազմում դարձել է Համագործակցության գավաթի դափնեկիր։

2013 թվականի մայիսի 31-ին ընդգրկվել է Ռուսաստանի ուսանողական հավաքականի ընդլայնված հայտացուցակում՝ մասնակցելով Համաշխարհային ունիվերսիադային Կազանում, հունիս 23-ին ընդգրկվել է խաղացողների վերջնական ցանկում։

## Վիճակագրություն
### Ակումբային

## Ձեռքբերումներ
### Թիմային
 **Ռուսաստանի հավաքական (մինչև 21)**
* Համագործակցության գավաթի դափնեկիր (1) – 2013

 «**Տոմ**»
* ՖԱԼ առաջնություն փոխչեմպիոն (1) – 2012/13

## Ծանոթագրություններ

## Արտաքին հղումներ
* Ֆուտբոլիստի էջը  «Տոմի» պաշտոնական կայքում

Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի պաշտպաններ
Կատեգորիա:Տամբովի ֆուտբոլիստներ
Կատեգորիա:Տոմի ֆուտբոլիստներ
Մաի Շարոենպուրա

**Մաի Շարոենպուրա** (, ), հայտնի է նաև Մաի Սիրիուիմոլ () նախկին բեմական անունով, թաիլանդցի երգչուհի և դերասանուհի։

## Կենսագրություն
### Վաղ կյանք
Ծնվել է  Թայլանդում, Բանգկոկում։ Թայլանդացի դերասան Սուրին Շարոենպուրայի (բեմական անունը` Ռաջ Ռոնափոփ) և Վինի Սոնտիկուլի չորս դուստրերից մեկն է։  Նա ունի երեք քույր` Վենիկ Ուայթը, Վիպավի Մագուայրը և խորթ քույր, դերասանուհի Ինտիրա Յարոենփուրան։ Մաին կրթություն է ստացել Անգլիայում՝ Ֆարինգթոնի դպրոցում։

### Երաժշտական կարիերա
Որպես երգչուհի 1989 թվականից սկսած Շարոենպուրան թողարկել է տասնյակ ալբոմներ, երաժշտական տեսահոլովակներ և ելույթ ունեցել բազմաթիվ համերգների ժամանակ։

2007 թվականին Շարոենպուրան Մանչեստրում ելույթ է ունեցել Թաիլանդի նախկին վարչապետ Թաքսին Շինավատրայի կազմակերպած համերգին, որով վերջինս նշում էր Մանչեսթեր Սիթի ֆուտբոլային ակումբը ձեռք բերելը։

Թողարկել է հետևյալ ալբոմները.
* 1-ին	ไม้ม้วน	(1989, 2532)
* 2-րդ	ไม้ขีดไฟ	(1990, 2533)	
* 3-րդ	ความลับสุดขอบฟ้า	(1992, 2535)
* 4-րդ	ผีเสื้อกับพายุ	(1994, 2537)	
* 5-րդ	ชีวิตใหม่	(1997, 2540)	
* 6-րդ	แผลงฤทธิ์	(1998, 2541)	
* 7-րդ	คนเดียวในหัวใจ (2002, 2545)	
* 8-րդ	Always ใหม่เสมอ	(2006, 2549)

### Դերասանական կարիերա
Սկսած 1980-ական թվականներից` Շարոենպուրան հանդես է եկել Թայլանդի տարբեր հեռուստաալիքներում և ֆիլմերում։
Որպես դերասանուհի, նրա առավել հայտնի դերը Փրինգի կերպարն է Կհոն Րերնգ Մուանգ ֆիլմում(): Նա միջազգային ճանաչում է ստացել 2001 թվականին՝ ռեժիսոր Չատրիչալերմ Յուկոլի «Սուրիոտայի լեգենդը» ֆիլմում չարագործ Լեդի Սրիսուդաչանի կերպարի համար. ֆիլմ ԱՄՆ-ում թողարկվել 2003 թվականին։
2010 թվականին Շարոենպուրան հայտնվել է «Մահացիր բռնի մահով» սարսափ ֆիլմի կինոալմանախում` Աքարա Ամարտթայակուլի և Սուպաքսորն Հայմոնգկոլի հետ միասին։

Նրա մյուս ֆիլմերից են «Հիշողությունը» և «Մսաղացը»։

## Ծանոթագրություններ

Կատեգորիա:Թաիլանդցի դերասանուհիներ
Կատեգորիա:Թաիլանդցի երգչուհիներ
Մեծագույն հայտնի պարզ թիվ

Ամենամեծ պարզ թիվը, որը հայտնի էր մեզ դա 2¹³⁶²⁷⁹⁸⁴¹-1_ն է, որն ունի 41,024,320 նիշ։ Այն հայտնաբերվել է 2024 թվականի հոկտեմբերին` Լուկ Դուարնտի կողմից։

մինի|400x400փքս

Պարզ թիվը այն թիվն է, որի բաժանարարը միայն ինքն է և 1-ը, Էվկլիդեսը ապացուցել է, որ չկա մեծագույն պարզ թիվ, և շատ մաթեմատիկոսներ փորձում են գտնել ավելի մեծ պարզ թվեր։

Ամենամեծ թվերը, որոնք գտնվել են Մերսենի թվերից են, այսինք 2 աստիճանից 1-ով փոքր թվերը։ 8 ամենամեծ հայտնի պարզ թվերը Մերսենի թվերից են։ Վերջին 17 նոր ռեկորդները ևս Մերսենի թվերից են։

## Ներկայիս ռեկորդ
Ներկայիս ռեկորդը 2¹³⁶²⁷⁹⁸⁴¹-1_ն է, որն ունի 41,024,320 նիշ։ 

## Մրցանակներ
GIMPS-ն սահմանել է $3000-ի մրցանակ այն մասնակիցների համար, ովքեր կներբեռնեն և կաշխատեցնեն իրենց անվճար ծրագիրը և ում համակարգիչը կհայտաբերի ավելի մեծ Մերսենի թիվ, որը ունի 100 միլիոնից քիչ թվանշան։  Իսկ 100 միլիոնից ավելի շատ թվանշաններ ունեցող պարզ թիվ հայտնաբերողին հիմնադրամը պատրաստել է $150,000 մրցանակ։

1999 թվականին մեկ միլիոն նիշանոց թվի  ռեկորդը սահմանվել է , որի համար ստացել են $50,000 մրցանակ ։ 2008 թվականին 10 միլիոն նիշը անցնելու համար ստացել են $100,000 մրցանակ։ *[[Time (magazine)|Time]]* թերթը այն համարեց 2008 թվականի 29-րդ հայտնագործությունը։ Երկու մրցանակն էլ շահել են GIMPS-ի մասնակիցները։ Հավելյալ մրցանականեր են սահմանված առնվազն 100 միլիոն նիշանոց պարզ թիվ գտնելու և առաջին մեկ միլիարդ նիշանոց պարզ թիվը գտնելու համար*։*

## Պատմություն
Հետևյալ աղյուսակը ներկայացնում է ամենահամեծ հայտնաբերված պարզ թվերը աճման կարգով։ Այստեղ   Մերսոնի թվերն են։ Ամենաերկար ռեկորդակիրը    , թիվն էր, որը ամենամեծ հայտնի թիվն է եղել շուրջ 144 տարի։ 1456 թվականից առաջ որևէ արձանագրություններ չեն գտնվել։

GIMPS հայտնաբերել է 15 ամենախոշոր թվերը սովորական համակարգիչների միջոցով։

## 12 հայտնի ամենամեծ պարզ թվերը
A list of the 5,000 largest known primes is maintained by Chris K. Caldwell, of which the twenty largest are listed below.

## Ծանոթագրություններ

## Արտաքին հղումներ
* Press release about the largest known prime 2<sup>82,589,933</sup>−1
* Press release about the former largest known prime 2<sup>77,232,917</sup>−1
* Press release about the former largest known prime 2<sup>74,207,281</sup>−1

Կատեգորիա:Համաշխարհային ռեկորդներ
Կատեգորիա:Պարզ թվերի տեսություն
Ամանդլա Սթենբերգ

**Ամանդլա Սթենբերգ** (, ), ամերիկացի դերասանուհի, առավել հայտնի է «Քաղցած խաղեր» ֆիլմում Ռութայի դերով։

## Կենսագրություն
Ամանդլան ծնվել է 1998 թվականի հոկտեմբերի 23-ին Կալիֆոռնիա նահանգի Լոս Անջելես քաղաքում։ Մոր՝ Կարեն Բրեյլսֆորդի կողմից ունի աֆրոամերիկացու, իսկ հոր կողմից՝ դանիացու արմատներ։ Հորական տատիկը ծնունդով Գրենլանդիայից էր։

Ամանդլան համագործակցում է «Մեր ուժի սահմանագիծը» հասարակական կազմակերպության հետ, որն ԱՄՆ-ում պայքարում է երեխաների սովի խնդրի դեմ։

2016 թվականին նա հայտարարել է, որ Նյու Յորքի համալսարանում հաճախելու է կինոդպրոց։

## Գործունեություն
4 տարեկանից Ամանդլան սկսել է նկարահանվել ՄաքԴոնալդսի «Kmart»-ի գովազդում։ Մեծ կինոյում Ամանդլան առաջնելույթել է, երբ 13 տարեկան էր․ խաղացել է երիտասարդ Կատալեայի դերը ռեժիսոր Օլիվիե Մեգատոնի «Կոլումբիանա» մարտաֆիլմում։

2011 թվականին հայտնի է դարձել, որ «Քաղցած խաղեր» ֆիլմում Ամանդլային ընտրել են Ռութայի դերի համար։ Ֆիլմի պրեմիերան կայացել է 2012 թվականի մարտի 12-ին։ 2014 թվականի գարնանը թողարկվել է «Ռիո 2» արկածային մուլտֆիլմը, որտեղ Սթենբերգը հնչյունավորել է Գոլուբչիկի կրտսեր դստերը՝ Խելացի անվամբ () խելացի և ամաչկոտ թռչնակին։

2013 թվականին Ամանդլան նկարահանվել է «Քնկոտ հովիտ» հեռուստասերիալի մի քանի դրվագում՝ խաղալով կապիտան Ֆրենկ Իրվինգի դստեր՝ Մեյսի Իրվինգի դերը։ Ամանդլան առաջին անգամ հայտնվել է էկրաններին նոյեմբերի վերջին «Fox Broadcasting Company» հեռուստաալիքի եթերում թողարկված մի դրվագում։

2016 թվականին հայտնի է դարձել, որ  դրամատիկական «Անծանոթ ատելություն» ֆիլմում Ամանդլան խաղացել է Սթար Կարտերի դերը։

2017 թվականին նկարահանվել է ռեժիսոր Ստելլա Մեգիի «Այս ամբողջ աշխարհը» ռոմանտիկ ֆիլմում։ Նույն տարում «Որտեղ են հպվում ձեռքերը» ֆիլմում խաղացել է Լեյնայի դերը։

## Անձնական կյանք
Սթենբերգն իրեն համարում է ինտերսեկցիոնալ ֆեմինիստ։

Ավելի ուշ Սթենբերգը ներկայացել է որպես բիսեքսուալ և պանսեքսուալ։ 2018 թվականի հունիսին հանդես է եկել որպես լեսբուհի։

## Ֆիլմագրություն

## Ծանոթագրություններ

## Արտաքին հղումներ
* Ամանդլա Սթենբերգը «Աֆիշա» ամսագրում
* J. Phillips. 'Hunger Games' star on 'Colombiana' and life on the set

Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Մոդելներ այբբենական կարգով
Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի մոդելներ
Կատեգորիա:Աֆրոամերիկացի ֆեմինիստներ
Կատեգորիա:Դերասանուհիներ այբբենական կարգով
Կատեգորիա:Ամերիկացի երեխա դերասանուհիներ
Մոսկովիում

**Մոսկովիում** (, Mc), նախկինում ստացել էր ժամանակավոր «ունունպենտիում» (, Uup) անվանումը, քիմիական տարր պարբերական համակարգի 115-րդ տարրն է։ Հայտնի ամենահաստատուն նուկլիդի (289Mc) հարաբերական ատոմային զանգվածը հավասար է 289-ի։ Սինթեզված ռադիոակտիվ տարր, բնության մեջ չի հանդիպում։

## Հայտնի իզոտոպներ

## Ծանոթագրություններ

## Արտաքին հղումներ
* Webelements կայքում Մոսկովիումի մասին

Կատեգորիա:Մոսկովիում
Էնն Հեբերլեյն

**Էնն (Աննա) Հելեն Հեբերլեյն** , ծննդյամբ՝ Հոլմստրեմ (), ), շվեդ գրող և գիտնական, աստվածաբանության և բարոյագիտության վերաբերյալ բազմաթիվ հրապարակումների հեղինակ։ Առավելապես հայտնի է կյանքի երկբևեռ խանգարումների վերաբերյալ իր ինքնակենսագրական զեկույցով՝ «Ես չեմ ուզում մեռնել, պարզապես չեմ ուզում ապրել» (, 2008): Հեբերլեյնն առաջադրվել է խորհրդարանում 2018 թվականի ընդհանուր ընտրություններում՝ որպես Չափավոր կուսակցության ներկայացուցիչ։

## Կարիերա
2005 թվականին Հեբերլեյնը Լունդի համալսարանում պաշտպանել է «Չարաշահումներ և ներողամտություն» («*Kränkningar och förlåtelse*») թեմայով ատենախոսությունը։   Ատենախոսությունը վերաբերվում էր մեղքի, ամոթի, բարոյական պատասխանատվության, չարաշահումների և ներողամտություն հարցերին։ 2007 թվականի հունվարին Ստոկհոլմի համալսարանում դասավանդել է գործնական փիլիսոփայության դասընթաց` աշխատելով  քրեական արդարադատության համակարգի նախագծի վրա։

2004 թվականին գրել է «*Den sexuella människan*», 2008 թվականին՝ «*Det var inte mitt fel! Om konsten att ta ansvar*» գրքերը։ Հեբերլեյնը համարվում է *Sydsvenskan* և *Dagens Nyheter* թերթերի հեղինակն ու տեսաբանը, ինչպես նաև նախկինում հոդվածներ է գրել *Expressen* և *Axess* թերթերի համար։ Նա հոդվածներ է գրել նաև *Kyrkans tidning* քրիստոնեական թերթի համար։ Պարբերաբար հանդես է գալիս նաև  *Sveriges Radio  Р1*- ում, իր սեփական «*Tankar för dagen*» ռադիոհաղորդաշարով։

2008 թվականին Հեբերլեյնը հրապարակեց «Ես չեմ ուզում մեռնել, պարզապես չեմ ուզում ապրել» () ինքնակենսագրական գիրքը՝ իր կյանքի մասին, ինքնասպանությունների, ծանր անհանգստությունների և երկբևեռ աֆեկտիվ խանգարումների վերաբերյալ մտորումներով, որը իր վրա բևեռեց ամբողջ երկրի ուշադրությունը։

2012 թվականին Ստոկհոլմի Թագավորական դրամատիկական թատրոնում գրքի հիման վրա ներկայացում բեմադրվեց։ 2016 թվականի մայիսի 24-ին Հեբերլեյնը հրաժարվեց *Sydsvenskan*-ից՝ հայտարարելով, որ մշակույթի խմբագիր Ռաքել Չուկրին արգելել է *Facebook*-ի իր անձնական էջում քննադատական հոդվածներ գրել արտագաղթի և իսլամի վերաբերյալ։ Չուկրին հերքում էր դա։

2018 թվականի հունվարի 26-ին *Kickstarter*-ը արգելեց Հեբերլեյնի «Բռնաբարություն և մշակույթ - խմբակային բռնությունների ուսումնասիրությունը Շվեդիայում 2012-2017 թթ.» (*Rape and Culture - A survey of group violence in Sweden* 2012-2017) գրքի համար ֆինանսական միջոցների հավաքագրումը, որը նորություն դարձավ Շվեդիայի լրատվամիջոցներում։

## Մատենագիտություն
* Den banala godheten. Greycat Publishing (2017)
* Gud, om vi ska talas vid du och jag måste jag vara helt ärlig. Bonnier (2015)
* Etik : människa, moral, mening : en introduktion. Bonnier (2014)
* Ett gott liv. Albert Bonniers förlag (2011)
* En liten bok om ondska. Albert Bonniers förlag (2010)
* Jag vill inte dö, jag vill bara inte leva. Weyler förlag (2008)
* Det var inte mitt fel! Om konsten att ta ansvar. ICA bokförlag (2008)
* Kränkningar och förlåtelse. Thales förlag (2005)
* Den sexuella människan. Etiska perspektiv. Lund (2004)

## Ծանոթագրություններ

Կատեգորիա:21-րդ դարի փիլիսոփաներ
Կատեգորիա:Լունդի համալսարանի շրջանավարտներ
Կատեգորիա:Շվեդ ֆեմինիստներ
Կատեգորիա:Շվեդ կին գրողներ
Կատեգորիա:21-րդ դարի կին գրողներ
Կատեգորիա:Շվեդ փիլիսոփաներ
Կատեգորիա:Շվեդ գիտնականներ
Ալադդին Ասլան-օղլի Աբասով

**Ալադդին Ասլան-օղլի Աբբասով** (, ), սովետական և ադրբեջանցի կինոյի և թատրոնի դերասան, Ադրբեջանի ԽՍՀ ժողովրդական արտիստ։

## Կենսագրություն
Ծնվել է 1922 թվականի մայիսի 5-ին Գանձակում։ Եվ արդեն 1939 թվականից Կիրովաբադի դրամատիկական թատրոնում նա փոքր դերեր էր խաղում թատրոնում։

Նա եղել է Երկրորդ աշխարհամարտի մասնակից։ Պատերազմից վերադառնալուց հետո նա շարունակել է իր բեմական կարիերան՝ խաղալով ավելի քան 300 դեր։

Նա նկարահանվել է «Կուրը աննկատելի», «Ես դեռ կվերադառնամ», «Քո առաջին ժամը», «Վրեժը Գյանաբասարից», «Նիզամի», «Կատարման օրը», « Կորոգլի », «Այլմոլորակային ժամանակ», «Ես գեղեցկուհի չէի» «Արդար քամի» և շատ ուրիշ ֆիլմերում։

1971 թվականին ստացել է Ադրբեջանի ԽՍՀ ժողովրդական արտիստի կոչում։ 2005 թվականին նա արժանացել է «Ոսկե Դերվիշ» թատրոնի մրցանակին։ 2013 թվականն նրան շնորհվել է «Ազգային կինոմրցանակ»՝ ադրբեջանական կինոյի բարձրագույն մրցանակը։

Մահացել է 2014 թվականի հուլիսի 14-ին Գանձակում, նույն օրը, Գանձակի դրամատիկական թատրոնում տեղի է ունեցել հրաժեշտի արարողությունը, այնուհետև նրան թաղել են քաղաքի գերեզմանատան պատվավոր անձանց գերեզմատանը։

## Ծանոթագրություններ

Կատեգորիա:Ադրբեջանցի դերասաններ